Hevder Rooney er comeback-klar etter skrekkskaden
Alex Ferguson spådde at Wayne Rooney ville bli ute i rundt to måneder etter det stygge kuttet han pådro seg mot Fulham i slutten av august. Nå hevder The Sun at Manchester United-spissen har trent for fullt sammen med lagkameratene de siste fem dagene. Englands største avis skriver at Rooney ikke merker noe til skaden, og at det ikke er umulig at han tar plass på benken når rødtrøyene møter Galatasaray på Old Trafford i kveld. Ifølge The Sun begynte United-stjernen å trente lett i forrige uke, og at han ikke har hatt noen problemer. Det er også gode nyheter for Alex Ferguson før helgens hatoppgjør mot Liverpool på Anfield. Europa-revansje Manchester United starter Champions League-sesongen med fjorårets pinlige exit friskt i minne. Da røk klubben ut av gruppespillet i konkurranse med Benfica, Basel og Otelul Galati. I Sveits ble de sendt hodestups ut av turneringen i siste kamp. - Vi vil ikke være nonchalante som vi var i fjor, og laget jeg velger vil bevise det, sier Ferguson før møtet med Galatasaray. - Forhåpentligvis vil hjemmeformen vår - som har vært god i mange - bli bra igjen, sier Ferguson ifølge The Guardian.United-bossen har slitt med skader i den bakre fireren over tid. Skotten tror at friske bein i forsvaret er nøkkelen til Europa-suksess. For øyeblikket er Rio Ferdinand, Nemanja Vidic og Jonny Evans de eneste friske midstopperne han har til rådighet. - Vi har hatt det tøft med skadde forsvarsspillere de to-tre siste årene, men hvis de forholder oss skadefrie vil det definitivt gi oss bedre sjanser. PS! Kampen sendes på Viasat Fotball fra klokken 20.45. Viasat 4 viser oppgjøret mellom regjerende Champions League-mester Chelseas og Juventus på Stamford Bridge.
VG Nett) Englands største avis mener å vite at Wayne Rooney (26) har trent for fullt i fem dager - og kan bli spilleklar til kveldens Champions League-møte med Galatasaray.